**Арцём Фядзянін** (нар. 25 красавіка 1994) — беларускі футбаліст, паўабаронца гомельскага «Паперпрама».

Клубная кар’ера
---------------

Выхаванец «Гомеля», з 2011 года пачаў выступаць за дубль клуба. У сезоне 2012 замацаваўся ў рэзервовай камандзе «Гомеля», разам з дублем стаў пераможцам першынства дублёраў.

У студзені 2013 года разам з іншымі дублёрамі быў пераведзены ў асноўную каманду. Дэбютаваў за «Гомель» у Вышэйшай лізе 13 красавіка 2013 года, выйшаўшы на замену ў дадатковы час матча з салігорскім «Шахцёрам» (1:0).

У сакавіку 2014 года быў аддадзены ў арэнду клубу Першай лігі «Рэчыца-2014». Улетку 2014 замацаваўся ў стартавым складзе рэчычан. У снежні 2014 года па заканчэнні арэнды вярнуўся ў «Гомель», з якім у лютым 2015 года падоўжыў кантракт.

У сезоне 2015 выступаў пераважна за дубль «Гомеля», за асноўную каманду правёў усяго 4 матчы. У сакавіку 2016 года папоўніў склад «Гомельчыгунтранса», аднак у красавіку пакінуў клуб, так і не згуляўшы ніводнага матча. Трапіў у заяўку гомельскага ДБК у Другой лізе, але каманда знялася з чэмпіянату. У маі 2016 года далучыўся да светлагорскага «Хіміка».

У красавіку 2017 года стаў іграком «Асіповічаў». З 11 галамі стаў найлепшым бамбардзірам каманды ў сезоне, але не здолеў выратаваць яе ад вылету ў Другую лігу. У студзені 2018 года папоўніў склад дэбютанта беларускай Вышэйшай лігі — клуб «Смалявічы». У «Смалявічах» замацаваўся ў аснове, спачатку часцей выхадзіў на замену, пазней стаў звычайна з’яўляцца ў стартавым складзе. Застаўся ў камандзе і ў сезоне 2019, калі яна выбыла ў Першую лігу, і дамапог ёй вярнуць месца ў элітным дывізіёне. 

У студзені 2020 года пакінуў «Смалявічы» і неўзабаве стаў іграком рэчыцкага «Спадарожніка». Спачатку выхадзіў на замену, але неўзабаве замацаваўся ў стартавым складзе каманды і дапамог ёй выйсці ў Вышэйшую лігу. У лютым 2021 года падоўжыў кантракт са «Спадарожнікам». У красавіку 2021 года не выступаў з-за траўмы, пасля вярнуў месца ў складзе.

У ліпені 2021 года, пасля таго як «Спадарожнік» зняўся з Вышэйшай лігі, перайшоў у магілёўскі «Дняпро», дзе трывала замацаваўся ў аснове. У студзені 2022 года пакінуў магілёўскі клуб, некаторы час трэніраваўся з «Гомелем», аднак неўзабаве падпісаў новае пагадненне з «Дняпром». У першай палове 2022 года з’яўляўся пераважна ў стартавым складзе, з лета стаў выхадзіць на замену. У студзені 2023 года пакінуў «Дняпро».

У лютым 2023 года стаў іграком гомельскага «Паперпрама».

Міжнародная кар’ера
-------------------

Улетку 2013 года выступаў за малодшую моладзевую зборную Беларусі.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2011 | дубль | Гомель | Беларусь | 5 | 1 |
| 2012 | дубль | Гомель | Беларусь | 28 | 1 |
| 2013 | Д1 | Гомель | Беларусь | 2 | 0 |
| 2014 | Д2 | Рэчыца-2014 | Беларусь | 24 | 1 |
| 2015 | Д1 | Гомель | Беларусь | 4 | 0 |
| 2016 | Д2 | Хімік | Беларусь | 21 | 3 |
| 2017 | Д2 | Асіповічы | Беларусь | 26 | 11 |
| 2018 | Д1 | Смалявічы | Беларусь | 25 | 4 |
| 2019 | Д2 | Смалявічы | Беларусь | 23 | 3 |
| 2020 | Д2 | Спадарожнік | Беларусь | 23 | 6 |
| 2021 (1) | Д1 | Спадарожнік | Беларусь | 10 | 1 |
| 2021 (2) | Д2 | Дняпро | Беларусь | 18 | 2 |
| 2022 | Д1 | Дняпро | Беларусь | 23 | 2 |
|

Зноскі
------

1. ↑  Artem Fedyanin // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  8 игроков дубля «Гомеля» переведены в основной состав клуба(недаступная спасылка)
4. ↑  "Гомель" отдал в аренду двух молодых игроков
5. ↑  "Гомель" расторг контракт с Гречишко
6. ↑  Артем Федянин продлил контракт с "Гомелем"
7. ↑  Три игрока «Гомеля» пополнили состав «Гомельжелдортранса»
8. ↑  2-я лига. Старт сезона. Верхом на хромой кобыле
9. ↑  Федянин и Васьков стали игроками "Смолевичей"
10. ↑  "Смолевичи" расстались с четырьмя футболистами **(нявызн.)**(недаступная спасылка). Архівавана з першакрыніцы 29 верасня 2021. Праверана 12 студзеня 2020.
11. ↑  Федянин сменил "Смолевичи" на "Спутник"
12. ↑  Федянин поставил подпись под новым контрактом со "Спутником"
13. ↑  Федянин подписал контракт с "Днепром"
14. ↑  Хотов, Федянин и Ясинский покинули "Днепр"
15. ↑  Терещенко и Федянин подписали новые контракты с "Днепром"
16. ↑  Футбол. Полузащитник Артем Федянин расстался с могилевским "Днепром" (руск.)(недаступная спасылка). *pressball.by* (10 студзеня 2023). Архівавана з першакрыніцы 11 студзеня 2023. Праверана 11 студзеня 2023.
17. ↑  Федянин пополнил ряды "Бумпрома" (руск.). *football.by* (17 лютага 2023). Праверана 17 лютага 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |